บาทเปิด 32.35/36
เงินบาทเปิด 32.35/36 ตลาดรอดูตัวเลขเศรษฐกิจสหรัฐฯสัปดาห์นี้-ผลประชุมกนง.สัปดาห์หน้า
3 มี.ค. 2558

เงินบาทเปิด 32.35/36 ตลาดรอดูตัวเลขเศรษฐกิจสหรัฐฯสัปดาห์นี้-ผลประชุมกนง.สัปดาห์หน้า 
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 32.35/36 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 32.32/33 บาท/ดอลลาร์ เคลื่อนไหวในทิศทางเดียวกับภูมิภาค รอปัจจัยใหม่ที่ส่งผลต่อค่าเงินเข้ามา
"เปิดตลาดอ่อนค่าขึ้นมาจากเย็นวานนี้ วันนี้น่าจะแกว่งตัวในกรอบตามแรงซื้อขายดอลลาร์" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 32.30-32.40 บาท/ดอลลาร์
ขณะนี้ยังไม่มีปัจจัยใหม่เข้ามา ตลาดรอดูการประกาศตัวเลขการจ้างงานนอกภาคเกษตรของสหรัฐในคืนวันศุกร์ และผลประชุมคณะกรรมการนโยบายการเงิน(กนง.) ในสัปดาห์หน้า